《谒宋文宪公祠》
清代·吴振棫

四贤名姓重金门，晚戍忠州失主恩。卜兆远依香界树，怀乡难主锦江魂。

异时俎豆英灵共，开国文章体格尊。莫向寒芜悲马鬣，孝陵南望暮烟昏。

作者简介：（1792—1870）浙江钱塘人。字仲云，亦作仲耘，号毅甫，晚号再翁。嘉庆十九年进士，授编修。咸丰间，历任疆吏，在云南最久，先后任巡抚、署云贵总督，继又实授。在任禁止以团练为名杀掠回民，使云南民族矛盾稍缓。有《养吉斋丛录、馀录》、《黔语》、《花宜馆诗钞》等。